section_heading: DVD distribucija
paragraph_text: Godine 2004. u prodaju je pušteno posebno DVD izdanje filma kojim se označila 60. obljetnica Dana-D. Ovo dvostruko DVD izdanje također se nalazilo i u box-setu naziva World War II Collection skupa s još dva dokumentarna filma koja je producirao Steven Spielberg - Price For Peace (o ratu na Pacifiku) i Shotting War (o ratnim reporterima čiji je narator Tom Hanks).<ref> Dana 26. travnja 2010. godine film je izdan na Blu-rayu u Velikoj Britaniji, a 4. svibnja iste godine u SAD-u.<ref> Međutim, tek nekoliko tjedana nakon puštanja u prodaju, kompanija Paramount povukla je izdanja zbog problema sa sinkronizacijom zvuka.<ref> Studio je izdao službenu izjavu priznajući problem te najavio da su već započeli proces zamjene pogrešnih diskova.<ref> U Hrvatskoj film Spašavanje vojnika Ryana do sada nije izdan na Blu-rayu.